open-index/open-wikipedia-markdown huggingface dataset:
יחסי גרמניה–טונגה

**יחסי גרמניה–טונגה** כוננו בשנת 1876 על ידי חוזה ידידות בין גרמניה לבין טונגה.

## היסטוריה
### יחסים דיפלומטיים לפני הקמת הרפובליקה הפדרלית
הרקע הפוליטי של הסכם הידידות של 1876 היה השיא של האימפריאליזם באזור. בשלב זה נלחמו כוחות גדולים שונים (כולל הקיסרות הגרמנית) על חלוקת העולם. באמנת סמואה משנת 1899 הכירה גרמניה באיי טונגה כחלק מתחום העניין הבריטי. בשנת 1900 הפכה טונגה לפרוטקטורט בריטי. במהלך מלחמת העולם הראשונה גייסה ניו זילנד את הטונגרים כדי להילחם בגרמניה כחלק מחיל המשלוח הניו זילנדי.

טונגה הייתה בין עשר המדינות הראשונות שהכריזו כבר בספטמבר 1939 מלחמה על גרמניה הנאצית.

### יחסים דיפלומטיים עם הרפובליקה הפדרלית של גרמניה
ב-1 במאי 1976, שוב כוננו יחסים דיפלומטיים עם טונגה העצמאית. ב-1 ביוני 1977 חודש הסכם הידידות בין גרמניה לטונגה. שר החוץ הטונגני ביקר בברלין ביוני 2006.

גרמניה מנהלת תוכניות פיתוח שונות בטונגה, כולל בתחומי החינוך והבריאות.

## נציגויות דיפלומטיות
* שגרירות גרמניה בוולינגטון, ניו זילנד אחראית גם על טונגה. קונסול כבוד גרמני פועל בנוקואלופה.
* שגרירות טונגה בבריטניה מוסמכת גם עבור גרמניה. ישנם קונסולי כבוד בדיסלדורף והמבורג.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יורי אנטונוב

**יורי מיכאילוביץ' אנטונוב** (ברוסית: **Юрий Михайлович Антонов**; נולד ב-19 בפברואר 1945 בטשקנט) הוא מלחין וזמר אסטרדה סובייטי ורוסי. אחד הזמרים הפופולריים ביותר בשנות ה-80 בברית המועצות. בשנת 1997 הוענק לו תואר אמן העם של הפדרציה הרוסית.

## ביוגרפיה
יורי אנטונוב נולד ב-19 בפברואר 1945 בטשקנט. אביו של יורי היה חייל, כך ששלוש השנים הראשונות לאחר לידת בנו הוא ראה אותו מדי פעם, מכיוון ששירת במפקדת בגרמניה המזרחית. ואז, בביוגרפיה של יורי אנטונוב, היה מעבר לבלארוס, שם המשפחה התאחדה סוף סוף. לאחר המעבר לעיר מלדזייצ'נה, חיי השגרה הרגילים זרמו. יורי התעניין ברצינות במוזיקה, הלך ללמוד בבית ספר למוזיקה. לאחר סיום הלימודים המשיך את השכלתו ונרשם לבית ספר למוזיקה. למרות חיי התרבות הרגועים של עיירה קטנה, אנטונוב ניסה לארגן בעצמו תזמורת בבית התרבות העירוני. זה היה קשה - לא היו מכשירים או תווים.

לאחר סיום לימודיו בבית הספר, אנטונוב קיבל משרה כמורה בבית הספר למוזיקה במינסק אבל לא התכוון להישאר מורה בעתיד, החל אנטונוב לעבוד בפילהרמונית הממלכתית בבלארוס. לאחר שירותו בצבא חזר לפילהרמונית. ובשנת 1967 הוא הפך למנהיג הקבוצה הראשונה שארגן.
שנתיים לאחר מכן, אנטונוב הוזמן על ידי הסולן להרכב "גיטרות שרות". מספר שירים שכתב וביצע על ידי אנטונוב בלהקה זכו לפופולריות עצומה. להיט מיוחד, גם בקרב מאזינים וגם מוזיקאים, היה השיר "אין יותר נאה ממך" (Нет тебя прекрасней).

בשנת 1971 החל שלב חדש בקריירה של אנטונוב. הוא עבר למוסקבה, והחל להופיע בהרכב "דוברי מולודצי". באותה תקופה, יורי אנטונוב, החל בסיבוב הופעות. התקליטים שלו, שהוצאו על ידי חברת "מלודיה" זוכים להצלחה אדירה.

אנטונוב כותב שירים ומקליט אותם עם הלהקה "ארקס" ("אני נזכר" (Я вспоминаю), "עשרים שנה אחרי" (Двадцать лет спустя), "ים" (Море)), עם הלהקה "איירובוס" ("אונייה לבנה" (Белый теплоход), "אני הולך לפגוש אותך" (Я иду тебе на встречу)). הלהיט הבא של אנטונוב הוא השיר "גג ביתך" (Крыша дома твоего). מחזורי התקליטים שלו שברו את כל השיאים, ובכל קונצרט התאספו יותר מעשרת אלפים צופים.

## קישורים חיצוניים

* 

## הערות שוליים

קטגוריה:מלחינים סובייטים
קטגוריה:מלחינים רוסים
קטגוריה:זמרים סובייטים
קטגוריה:זמרים רוסים
קטגוריה:זמרי פופ רוסים
קטגוריה:מעוטרי עיטור ההצטיינות למען המולדת
קטגוריה:מעוטרי עיטור הידידות (רוסיה)
קטגוריה:סובייטים שנולדו ב-1945
קרחון וייטהול

**קרחון וייטהול** (באנגלית: **Whitehall Glacier**) הוא קרחון גדול בהרי ויקטורי, באזור חוף בורכגרווינק, בארץ ויקטוריה, שבאנטארקטיקה.

הקרחון זורם לכיוון צפון, ומסתיים במפרצון טאקר, בין חצי האי דניאל, לבין החלק הדרומי של הרי ויקטורי.

הקרחון מתנגש בקרחון טאקר בקצהו, אך אינו נשפך אליו (ואינו תורם לו קרח).

## היסטוריה
### גילוי הקרחון

הקרחון התגלה על ידי משלחת הסקר הגאולוגי האנטארקטי של ניו זילנד, אשר חקרה את האזור בעונת המחקר (הקיץ האנטארקטי) 1957–1958.

### מקור השם

שמו של הקרחון ניתן לו על ידי משלחת הסקר הגאולוגי האנטארקטי של ניו זילנד.

השם הוא מחד תיאורי - צבעו של הקרחון לבן.

ומאידך השם מתייחס לקרבתו של הקרחון להרי האדמירליות. משרד האדמירליות ממוקם ברחוב וייטהול ברובע וסטמינסטר שבלונדון, בירת הממלכה המאוחדת.

## לקריאה נוספת

• Gressitt, **[https://books.google.co.il/books?id=mibAuqe20IkC&pg=PA63&lpg=PA63&dq=%22Whitehall+Glacier%22&source=bl&ots=UxC4Uzfrtw&sig=ACfU3U1fMJ2MMjO457Pj_YBsxFMQI5JotA&hl=en&sa=X&ved=2ahUKEwj0u9-ipYnqAhUCDOwKHZInCjg4ChDoATAHegQIBxAB#v=onepage&q=%22Whitehall%20Glacier%22&f=false Entomology of Antarctica]**

• Isaac Moening-Swanson, Claire Todd, Greg Balco, Brent Goehring, **[http://hess.ess.washington.edu/repository/tucker/Moening-Swanson_Tucker%20Glacier_WAIS_Conference_Poster_Sept2015.pdf A Glacial Geologic History of Tucker Glacier, Antarctica]**

• WARREN HAMILTON, **[https://pubs.usgs.gov/pp/0456c/report.pdf The Hallett Volcanic Province, Antarctica]**, GEOLOGICAL SURVEY PROFESSIONAL PAPER 456-C

• Isaac Moening-Swanson, **[http://hess.ess.washington.edu/repository/tucker/Moening-Swanson_Tucker_Glacier_Thesis_May2014.pdf A Glacial Geologic History of Tucker Glacier, Antarctica]**, Pacific Lutheran University

## קישורים חיצוניים
* קרחון וייטהול באתר הסקר הגאולוגי של ארצות הברית
* קרחון וייטהול באתר הגאזט האנטארקטי של ממשלת אוסטרליה
* קרחון וייטהול באתר הגאזט האנטארקטי המשווה SCAR של ממשלת אוסטרליה

## הערות שוליים

וייטהול
וייטהול
קטגוריה:ערכים עם קואורדינטות
ג'ף בל

**ג'ף בל** (באנגלית: **Geoff Bell**; נולד ב-8 בינואר 1963) הוא שחקן אנגלי. הוא ידוע בעיקר מהופעותיו בסרטים "בלי חוקים", "The Business", וב"קינגסמן: השירות החשאי".

## ביוגרפיה
בל נולד בלונדון שבאנגליה. הוא הופיע במספר רב של סרטים, לרוב בתפקידי משנה קטנים. בין השאר שיחק בסרטים "נערה עם עגיל פנינה", "אבק כוכבים", "The Long Firm", סדרת הטלוויזיה "Making Waves", הסרט "The Business", ו"רוקנרולה".

ב-2001 גילם בל את קפטן נבחרת אנגליה, גארי ואקט, הידוע בשם ואקו, כפרודיה על הכדורגלן סטיוארט פירס, בסרט הקולנוע "מייק באסט: מנהל את אנגליה".

בסרט "סוס מלחמה" שיחק בל בתפקיד קמע, בדמות סמל סם פרקינס בצבא הבריטי, שבתחילת הסרט מטפל בסוסים ג'ואי וטופת'ורן.
אחד מתפקידיו הידועים הוא בסרט "בלי חוקים" בו הופיע בתפקיד טומי האצ'ר, יריבם של הדמויות הראשיות.

ב-2008 כיכב בל בסרט הבריטי "Freebird" בבימויו של ג'ון איוואי. בסרט הופיע לצדם של גארי סטרץ' ופיל דניאלס, והוא עוקב אחר שלושה רוכבי אופניים בנסיעה ברחבי ויילס.

ב-2009 הופיע בסרט "Tormented" בתפקיד מורה לספורט, לצדם של אלכס פטיפר, אפריל פירסון, וקאלווין דין. ב-2010 שיחק בתפקיד משנה בסרט "מטרה פראית", לצדם של רופרט גרינט, ביל ניי, ומרטין פרימן.

באביב 2010 הופיע בל במיני-סדרה "חמש בנות" בתפקיד הבלש רוי למברט, אודות חמש זונות שנרצחו באיפסוויץ' שבסאפוק.
ב-2011 השתתף בסדרת הדרמה "Top Boy" של ערוץ 4 הבריטי.
ב-2012 שיחק בתפקיד ג'ון מורגן בסרט "Comes A Bright Day".

ב-2019 גילם את ג'ק ורהובן בסדרת הטלוויזיה "חומריו האפלים", עיבוד לסדרת הספרים באותו שם מאת פיליפ פולמן.

ב-2025 הופיע בסדרה מובלנד בתור ״ריצ׳י״.

## חיים אישיים
ג'ף בל חי בעיר דיל שבמחוז קנט באנגליה.

## פילמוגרפיה
}}}
|-
| rowspan="3" | 2016
|
| dir="ltr" | Mine
| אביו של מייק
|
|-
| המישור
| dir="ltr" | The Level
| דאנקן אליוט
| סדרת טלוויזיה
|-
| רוג אחת: סיפור מלחמת הכוכבים
| dir="ltr" | Rogue One
| פרוב
|
|-
| rowspan="4" | 2017
| האיש עם לב הברזל
| dir="ltr" | The Man with the Iron Heart
|
|
|-
| קינג ארתור: אגדת החרב
| dir="ltr" | King Arthur
|
|
|-
| סוף הפאקינג עולם
| dir="ltr" | The End of the F***ing World
| מרטין
| rowspan="2" | סדרת טלוויזיה
|-
|
| dir="ltr" | Tin Star
| מלקולם
|-
| 2018
|
| dir="ltr" | Once Upon a Time in London
| דארקי מולי
|
|-
| 2019
| חומריו האפלים
| dir="ltr" | His Dark Materials
| ג'ק ורהובן
| סדרת טלוויזיה
|-
| rowspan="2" | 2020
| עדות אילמת
| dir="ltr" | Silent Witness
| בריאן קולייר
| בפרק "Seven Times"
|-
| מסלול נקמה
| dir="ltr" | The Rhythm Section
| גרין
|
|-
| 2022
|
| dir="ltr" | Poison Arrows
| רוקי גולדפינגרס
|
|-
| 2024
| מר בחור (אנ')
| dir="ltr" | Mr. Bigstuff
| סטיב
| פרק: "#1.2"
|-
| rowspan="3" |2025
| מובלנד (אנ')
| dir="ltr" | MobLand
| ריצ'י סטיבנסון
| תפקיד ראשי; 10 פרקים
|-
| הקרב על הכתר (אנ')
| dir="ltr" | King & Conqueror
| גודווין, רוזן וסקס
| 4 פרקים
|-
| מועדון הרצח של יום חמישי
| dir="ltr" | The Thursday Murder Club
| טוני קוראן
|
|}

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1963
We Are Young Money

**We Are Young Money** (בעברית: **אנחנו יאנג מאני**) הוא אלבום האוסף הראשון של חברת התקליטים האמריקאית יאנג מאני. האלבום יצא לאור ב-21 בדצמבר 2009, על ידי חברות התקליטים יאנג מאני, קאש מאני רקורדס ויוניברסל מוטאון רקורדס. מתוך האלבום שלושה סינגלים.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי ליל ויין
קטגוריה:אלבומי ניקי מינאז'
קטגוריה:אלבומי דרייק
קטגוריה:אלבומי אוסף באנגלית
פרנצ'ישק בנש

**פרנצ'ישק בנש** (**Franciszek Banaś**; 12 בפברואר 1901 – 1985) היה שוטר במשטרה הפולנית במהלך הכיבוש הגרמני של פולין במלחמת העולם השנייה. הוא הוכר כחסיד אומות העולם בשל עזרתו ליהודים בגטו קרקוב.

## ביוגרפיה
פרנצ'ישק בנש, קתולי לפי אמונתו, הצטרף למשטרת פולין בשנת 1924. ב-1941 הוצב לשמירה בשער גטו קרקוב. הוא התעלם באופן קבוע מניסיונות להבריח מזון ותרופות לתוך הגטו ואף סייע להם. כאשר החלו אקציות (פעולות לאיסוף ולשילוח יהודים להשמדה) בגטו הוא סייע ליהודים לברוח ממנו ונתן להם כתובות של אנשים שאליהם יוכלו לפנות בבקשת עזרה. ב-1943, בעת חיסול הגטו, הוא שיחד איש אס אס כדי לאפשר לשני יהודים - רוזה יעקובוביץ' ובנה תדאוש - לברוח מהגטו. בין היהודים שהציל בנש בפעולותיו היו גם בני משפחת הופמן, הרב לברטוב ושני בניו ומרים שיין בת השלוש. כולם נותרו בחיים לאחר השואה.

בנש כתב לימים כי היה מזועזע ממעשי הרדיפה והרצח בגטו והוסיף: "כיצד יכול אדם לרצוח כך אנשים חסרי ישע? מי נתן לו את הזכות לרצוח אנשים אחרים?".

בשנת 1980 הכיר מוסד יד ושם בבנש כחסיד אומות העולם.

בנש היה בין שוטרים פולנים אחדים שהוכרו כחסידי אומות העולם. על פי מחקרו של ההיסטוריון הפולני יאן גרבובסקי היו מעשיהם יוצאי דופן בקרב שוטרי המשטרה הפולנית: רבים מהם שיתפו פעולה עם הגרמנים ברדיפת היהודים בפולין וברציחתם, הגם שבמקביל היו פעילים במחתרת האנטי-נאצית הפולנית.

## קישורים חיצוניים
* פרנצ'ישק בנש, באתר יד ושם
* Story of Rescue - Banas Franciszek, באתר Polish Righteous
* 

קטגוריה:שוטרים
קטגוריה:פולנים חסידי אומות העולם
קטגוריה:מצילים בשואה: פולין
קטגוריה:גטו קרקוב
קטגוריה:פולנים שנולדו ב-1901
קטגוריה:פולנים שנפטרו ב-1985
צלב פוטנט

ממוזער|צלב פוטנט
[ממוזער|צלב פוטנט על מטבע זהב של [קרל החמישי, קיסר האימפריה הרומית הקדושה|קרלוס הראשון, מלך ספרד]]
[ממוזער|צלב פוטנט כסמל [מפלגת חזית המולדת האוסטרית]]
**צלב פוטנט** (באנגלית: **cross potent**, בצרפתית: **croix potencée**, בגרמנית: **Kruckenkreuz**) ידוע גם כ"צלב קביים" (אנגלית: crutch cross) או "צלב פטיש" (גרמנית: **Hammerkreuz**) הוא סמל הרלדיקה כנסייתית המורכב מצלב שארבעת קצותיו מסתיימים בקו המצטלב עם זרועות הצלב.

## אטימולוגיה
המילה פוטנט מקורה בצרפתית עתיקה ופירושה קב. המילה אומצה לשפה האנגלית תיכונה ומשמשת בהשאלה למינוח בהרלדיקה על מנת לתאר סימן דמוי האות הלטינית T המילה פוטנטה (potenté) מתארת צורה המורכבת ממקבץ קווים בצורת T. בספרות הרלדית של המאה ה-19 משתמשים במונח "צלב פוטנט" על מנת לתאר את הסמל צלב ירושלים מאחר שהוא משמש כמוטיב מרכזי בו. עם זאת צלב ירושלים הוא למעשה סמל המורכב מצלב פוטנט המחלק את המישור לארבעה חלקים שווים ובהם ממוקמים ארבעה צלבים יוונים קטנים המקיפים את הצלב הגדול מכל עבריו.

## היסטוריה
ממוזער|הירוגליף WU כפי שמופיע על כלי ברונזה סיני וזהה בצורתו לצלב פוטנט
הצלב פוטנט הוא למעשה סמל עתיק ומקורו בתרבויות שקדמו לנצרות, כלי חרס עם מעוטרים בדוגמת צלב פוטנט נמצאו באתרים אירופאיים וסיניים מהתקופה הנאוליתית, תקופה פרהיסטורית המתוארכת לשנים שבין 7,000 ל-5,000 לפנה"ס לערך. על כלי ברונזה סיניים נמצאו הירוגליפים בצורת צלב פוטנט המייצג תשמיש קדושה קדום בצורת צלב וממנו התפתח הסימן הסיני המודרני. "וו" (wu) שמשמעותו "מכשף" .

### סמל נוצרי
צלב פוטנט מופיע כסמל נוצרי במטבעות ביזנטיים שנטבעו המהלך המאה השביעית על ידי קיסרי השושלת ההרקליאנית, הצלב מוצג בפורמט של "צלב פרשים" דהיינו עומד על במה מוגבהת על מספר מדרגות.

בתחילה שימשו צלבים כצורות רגילות  שמטרתן חלוקת השלט אך מהמאה ה-13 החלו להופיע וריאציות על הדרך בה מסתיימים קצות הצלב, וריאציה אחת נדירה יחסית היא הצלב פוטנט המופיע על שלטי אבירים ובעיקר על שלטי צלבנים וכסמל ממלכת ירושלים ובגרסה נפוצה יותר הידועה כצלב פאטה (בצרפתית: **Croix pattée**) כאשר זרועותיו צרות בנקודת החיבור ומתרחבות אל עבר שוליו.
### סמל אוסטריה
ממוזער|מטבע אוסטרי משנת 1936 נושא את סמל הצלב פוטנט
בעת החדשה, אומץ צלב פוטנט תחת שמו הגרמני כצלב קביים לסמל של הרפובליקה האוסטרית הראשונה שקמה לאחר מלחמת העולם הראשונה על חורבות האימפריה האוסטרו-הונגרית ומשנת 1924 הופיע הצלב קביים על המטבעות שילינג אוסטרי. בשנת 1933 תפסה מפלגת חזית המולדת האוסטרית את השלטון באוסטריה והשליטה את האוסטרופשיזם, גרסה בדלנית של שלטון פשיסטי-טוטליטרי ששאפה לעצמאות מול גרמניה הנאצית. המפלגה דגלה בלאומיות אוסטרית על בסיס הזהות הדתית והקתולית של אוסטריה, מפני מה שנתפס בעיניהם כפרוטסטנטיות הדומיננטית מצד אומה הגרמנית, המאיימת עליהם. ביטוי סמלי לבדלנות זו היה הצלב פוטנט (מול סמל הצלב קרס) שהיה מוטיב מרכזי בדגל של המפלגה ועל פי החוק הפך לסמל אוסטריה בשם צלב קביים.

## קישורים חיצוניים

## הערות שוליים

קטגוריה:מטענים הרלדיים
פוטנט, צלב
קטגוריה:סמלים נוצריים
איישה

**איה אנדרג'בה** (בלטבית: **Aija Andrejeva**; נולדה ב-16 בינואר 1986), ידועה בשם הבמה **איישה**, היא זמרת לטבית.

## באירוויזיון
ב-27 בפברואר 2010, איישה זכתה בקדם הלטבי לאירוויזיון 2010, ובכך ייצגה את מדינתה בחרות האירוויזיון לשנת 2010, באוסלו, נורווגיה.

ב-25 במאי 2010, איישה הופיעה בחצי הגמר הראשון של התחרות עם השיר "?What For", שישית בסדר ההופעות, לפני סרביה ואחרי פינלנד. איישה סיימה במקום ה-17 והאחרון עם 11 נקודות בלבד, וכתוצאה מכך, לא העפילה לגמר הגדול.

בשנת 2011 הגישה איישה את הניקוד הלטבי בשידור הגמר של אירוויזיון 2011.

## דיסקוגרפיה
### סינגלים
* 2006 – "Tu un Es"
* 2008 – "Viss kārtībā, Mincīt!"
* 2009 – "Dvēselīte"
* 2016 – Mazais princis

## קישורים חיצוניים

* 

## הערות שוליים

קטגוריה:זמרות לטביות
קטגוריה:משתתפי אירוויזיון 2010
קטגוריה:נציגי לטביה באירוויזיון
קטגוריה:ילידות 1986
קטגוריה:לטבים שנולדו ב-1986
Rich Gang

**Rich Gang** (בעברית: **כנופיה עשירה**) הוא אלבום אוסף של חברות התקליטים האמריקאיות יאנג מאני וקאש מאני, בתור סופרגרופ בשם ריץ' גאנג. האלבום יצא לאור ב-23 ביולי 2013, על ידי חברות התקליטים יאנג מאני, קאש מאני ויוניברסל מוטאון. מתוך האלבום שלושה סינגלים.

האלבום הגיע למקום ה-9 במצעד הבילבורד 200.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ליל ויין
קטגוריה:אלבומי ניקי מינאז'
קטגוריה:אלבומי אוסף באנגלית
קטגוריה:אלבומים שהופקו על ידי בוי-1דה
יובנטוס (כדורגל נשים)

**מועדון כדורגל יובנטוס** או בשמה המסחרי **יובנטוס נשים**, הוא מועדון כדורגל נשים איטלקי שבסיסו בטורינו ומהווה חלק ממועדון הכדורגל יובנטוס. הקבוצה הוקמה בשנת 2017 במקומה של קבוצת הנשים של קונאו. הקבוצה מתמודדת בסרייה A מאז הקמתה בעונת 2017/18.

## היסטוריה
לפני עונת 18–2017, היו ליובנטוס קבוצות נוער נשים בלבד.

מנכ"ל יובנטוס, ג'וזפה מארוטה, הודיע במאי 2017 המועדון יקים קבוצת נשים. ב-4 באוגוסט 2018 המועדון רכש את רישיון הסרייה A ממועדון ASD Cuneo Calcio Femminile והקבוצה החדשה החליפה אותה.

בעונתה הראשונה של יובנטוס בסרייה א' נשים (2017/2018) זכתה יובנטוס בתואר אליפות הסרייה A ב-20 במאי 2018, כשניצחה את ברשיה 5–4 בדו-קרב פנדלים לאחר שוויון מאופס במשחק ההכרעה מכיוון ששתי הקבוצות סיימו את העונה עם 60 נקודות. יובנטוס נשים זכתה בתואר השני ברציפות ב-20 באפריל 2019. באותה עונה יובנטוס זכתה בדאבל אחרי שזכתה בקופה איטליה נגד קבוצת הנשים של פיורנטינה, בתוצאה 1:2 ב-28 באפריל 2019.

## תארים
* אליפות איטליה
** **זכייה (6)** : 2017–18, 2018–19, 2019-20, 2020-21, 2021-22, 2024-25
* **קופה איטליה**
** **זכייה (1)** : 2018–19
* הסופרקאפ האיטלקי
** **זכייה (1)** : 2019

## קישורים חיצוניים

* 

## הערות שוליים

קטגוריה:קבוצות כדורגל שהוקמו ב-2017
קטגוריה:טורינו: ספורט
קטגוריה:קבוצות כדורגל נשים איטלקיות
קטגוריה:יובנטוס
First Time (שיר של קייגו ואלי גולדינג)

"**First Time**" (בעברית: **פעם ראשונה**) הוא סינגל שהוקלט על ידי הדיג'יי קייגו, אשר הוקלט על ידי הזמרת-יוצרת הבריטית אלי גולדינג, מתוך המיני-אלבום, Stargazing. השיר יצא לאור ב-28 באפריל 2017, על ידי חברת התקליטים סוני מיוזיק ואולטרה מיוזיק, כסינגל השני מתוך האלבום.

## רקע וכתיבה
השיר נכתב על ידי קייגו, ג'רמי צ'קון, ג'ונאס קאליש, אלכסיי וולסנקו, הנריק מיינקה והולחן על ידי אלי גולדינג, פאני הולטמן, ג'נסון ווהן, שרה הילסטרום והופק על ידי קייגו, היטימפולס.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-382 מיליון השמעות.

## וידאו קליפ
הווידאו קליפ הרשמי של השיר פורסם ב-22 במאי 2017, הועלה לערוץ היוטיוב של קייגו. בקליפ, ניתן לראות את גולדינג לבושה בשחור ומבצעת את השיר.

נכון ליוני 2020, מונה הצפיות של הקליפ עומד על למעלה מ-98 מיליון צפיות.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קייגו
קטגוריה:שירי אלי גולדינג
קטגוריה:שירים באנגלית
קטגוריה:שירים שנכתבו על ידי שיי מרטין
מפרצון טאקר

**מפרצון טאקר** (באנגלית: **Tucker Inlet**) הוא מפרצון מכוסה קרח, באזור חוף בורכגרווינק של ארץ ויקטוריה שבאנטארקטיקה.

מפרצון טאקר ממוקם בין כף ויטסטון לבין חצי האי דניאל.

## היסטוריה
### גילוי המפרצון

המפרצון התגלה בפברואר 1841 על ידי סר ג'יימס קלארק רוס.

### מקור השם

רוס נתן למפרצון את שמו.

המפרצון נקרא על שמו של צ'ארלס ט. טאקר (Charles T. Tucker), רב החובל של הספינה אה"מ ארבוס, אחת משתי הספינות ששימשו את משלחתו של רוס.

## ראו גם
* קרחון טאקר

## לקריאה נוספת

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA138&lpg=PA138&dq=%22Tucker+Inlet%22&source=bl&ots=PEtkmTve-w&sig=ACfU3U3dTZePbwZ4oEsJFgyKsEdglz97EQ&hl=en&sa=X&ved=2ahUKEwjWj4TjtInqAhXRwKQKHSlSAd8Q6AEwCHoECAgQAQ#v=onepage&q=%22Tucker%20Inlet%22&f=false The Transantarctic Mountains: Rocks, Ice, Meteorites and Water]**, P 138

## קישורים חיצוניים
* מפרצון טאקר באתר הסקר הגאולוגי של ארצות הברית
* מפרצון טאקר באתר הגאזט האנטארקטי המשווה SCAR של ממשלת אוסטרליה
* מפרצון טאקר באתר marineregions

## הערות שוליים

טאקר
טאקר
Clarity (אלבום של זד)

**Clarity** (בעברית: **בהירות**) הוא אלבום הבכורה של הדי ג'יי והמפיק מוזיקלי הרוסי-גרמני זד. האלבום יצא לאור ב-5 באוקטובר 2012 על ידי חברת התקליטים אינטרסקופ רקורדס. מתוך האלבום חמישה סינגלים.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומים באנגלית
רוז'י בן יוסף

**רוז'י בן יוסף** (1929 – 13 במאי 2008) הייתה מעצבת אופנה ישראלית.

## ביוגרפיה
בן יוסף נולדה בסופיה שבבולגריה, אמה אידה הייתה בעלת חנות לנז'רי בעיר ואביה שלמה היה יבואן בדים. בילדותה החלה לעסוק באומנות והיא ציירה ופסלה מקרמיקה.

היא הכירה את בן זוגה יוסף בן יוסף כשנשכר על ידי הוריה כמורה הפרטי שלה, ב-1948 עלה הזוג לישראל, שנתיים לאחר מכן עלו לארץ גם הוריה.

ב-1951 הקים אביה מפעל רקמה להלבשה תחתונה והיא החלה לעבוד ביחד איתו במפעל, היא ניסתה תקופה לשווק דגמים של המפעל בצרפת אך לא זכתה להצלחה יתרה, לאחר מכן הכירה את יונתן מולר, בנו של אריך מולר, מייסד מפעל תעשיית הטקסטיל אתא, והם יזמו ביחד תוכנית לעיצוב וייצור בגדים אתניים, היא עיצבה בין היתר שמלות ארוכות והשתמשה בחומרים ואביזרים ייחודיים לישראל כמו חרוזי זכוכית חברון וחרוזי עץ.

עיצוביה הושפעו רבות מהשינויים במדינה ומהאירועים האקטואליים שסבבו אותה, למשל כשהוציאה קולקציית טליתות בעקבות מלחמת ההתשה, מרבית התוצרת שיצרה יוצא לחוץ לארץ ומעט נמכר בארץ.

היא הייתה מבין מקימי המכללה לעיצוב שנקר שבו גם נשמר אחרי מותה, האוסף שלה בארכיון האופנה.

ב-1972 הוצגו דגמים שעיצבה בתצוגת אופנה שנערכה בשגרירות ישראל בפריז כחלק מסדרת אירועי אופנה שהתקיימו בעיר.

ב-1973 עיצבה את שמלת האירוויזיון לאילנית, בפעם הראשונה בה ישראל השתתפה בתחרות הזמר האירופאית.

עיצוביה הוצגו פעמים רבות בשבוע האופנה הישראלי.

היא נודעה בתחום האופנה כפורצת דרך שהתרכזה בסגנון הישראלי האותנטי וגילתה את הפוטנציאל שבו ובעיצוביה לא ניכרו באופן בולט השפעות מאופנת המערב.

ב-2012 יצאה הפקת אופנה במחווה לבן יוסף.

ב-13 במאי 2008, הלכה בן יוסף לעולמה אחרי שסבלה ממחלה קשה.

נכדתה היא השחקנית שלי בן יוסף.

## קישורים חיצוניים
* 
* ממטלית לאופנה עילית
* 
* 

## הערות שוליים

קטגוריה:מעצבות אופנה ישראליות
קטגוריה:עולים לאחר קום המדינה: 1948–1950
קטגוריה:ישראליות ילידות בולגריה
קטגוריה:ישראלים ילידי בולגריה
קטגוריה:אישים הקבורים בבית הקברות בסביון
קטגוריה:ישראליות שנולדו ב-1929
קטגוריה:ישראלים שנולדו ב-1929
קטגוריה:ישראליות שנפטרו ב-2008
קטגוריה:ישראלים שנפטרו ב-2008
Sixteen

**Sixteen** (בעברית: **שש עשרה**) הוא סינגל שהוקלט על ידי הזמרת-יוצרת הבריטית אלי גולדינג, מתוך האלבום Brightest Blue. השיר יצא לאור ב-12 באפריל 2019, על ידי חברת התקליטים פולידור רקורדס.

השיר הגיע למקום 21 במצעד הסינגלים הבריטי.

## רקע וכתיבה
השיר נכתב על ידי אלי גולדינג, ריי, ג׳ו קירנס ופרד אגיין והופק על ידי פרד אגיין, מייק וייז ואיאן קירקפטריק.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-203 מיליון השמעות.

## וידאו קליפ
הווידאו קליפ הרשמי של השיר פורסם ב-17 באפריל 2019, בשידור חי והועלה לערוץ היוטיוב של אלי גולדינג. בקליפ, ניתן לראות את גולדינג מבצעת את השיר ובמהלכו מראים קטעים של עלילת שני נערות.

נכון ליוני 2020, מונה הצפיות של הקליפ עומד על למעלה מ-27 מיליון צפיות.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי אלי גולדינג
קטגוריה:שירים באנגלית
קטגוריה:שירים שנכתבו על ידי אלי גולדינג
קטגוריה:שירים שנכתבו על ידי ריי
אלימלך לאווי (הראשון)

רבי** אלימלך סג"ל לאווי **(1865 - 2 בדצמבר 1942) היה רב, אב בית דין וריש מתיבתא של קהילת נירטאש ("טאש" בפי היהודים), והאדמו"ר השני מטאש.

## ביוגרפיה

נולד בי"א בניסן ה'תרכ"ה לרבי משולם פייש (הראשון) ולרבנית מינדל, ונקרא על שם רבי אלימלך מליזנסק.

בכ"ח בסיוון ה'תרל"ג, בהיותו בן שמונה, התייתם מאביו, וגדל על ידי אמו ועל ידי גיסו הגדול (בעל אחותו) רבי יהוסף רוטנברג (לימים האדמו"ר מקוסון) שמילא את מקום אביו כאב בית דין ור"מ בנירטאש, וכן למד בישיבת גיסו בנירטאש.

בקיץ ה'תרמ"ב, בגיל 17, הלך ללמוד בישיבת בעל ייטב לב בסיגוט. באותו קיץ נתארס עם פריידל, בתו של רבי יצחק אייזיק וייס, בעל "בית יצחק".

אחרי חתונתו התיישב במונקאץ', שם התגורר חותנו. בהיותו שם, התקרב לרבי שלמה שפירא שכיהן אז כרב העיר.

אחרי שהתגורר ארבע שנים במונקאץ', החליט לחזור לעירו נירטאש. לפני שהתיישב בנירטאש, הלך לקבל סמיכה להוראה מגדולי הדור, ביניהם: רבי יצחק שמלקיש רבה של לבוב, רבי יואל צבי ראטה רבה של חוסט, רבי יהודה גרינפלד רבה של סמיהאלי, ועוד. אחר שהיו בידיו כתבי הסמיכה, חזר לנירטאש.

באותה תקופה, כבר לא התגורר גיסו רבי יהוסף בנירטאש, כי כבר התקבל לרב ואב בית דין בעיירה ניר-מאדע (לימים עבר משם לכהן ברבנות דברצן וקוסון), ובמקומו כיהן כרבה של נירטאש גיסו רבי מנחם ברודי (לימים בעל "באר מנחם" מקאלוב). ורק בשנת ה'תרס"ב, כשנפטר רבי ישכר בעריש אברהם בנט רבה של קאלוב (בנו של רבי ישעיה בנט), והתמנה רבי מנחם למלא את מקומו כרבה של קאלוב, אז התקבל רבי אלימלך לכהן במקומו כרב ואב בית דין בנירטאש.

בקיץ ה'תרמ"ז כשהתחתן רבי חיים שלמה בנו של רבי יהוסף עם בתו של רבי אשר ישעיה מקולבסוף (חתן רבי אלכסנדר מקומרנה (השני), אחיו של רבי אליעזר צבי ספרין מקומרנה), והחתונה התקיימה בקומרנה, אז התקרב רבי אלימלך לרבי אליעזר צבי מקומרנה, ומאז החשיבו לרבו המובהק. רבי אליעזר צבי אף "הסמיך" את רבי אלימלך "להיות רבי ומנהיג ישראל ולקרוא קוויטלעך".

אחרי פטירת רבי אליעזר צבי מקומרנה, קיבל על עצמו את מרותו של רבי צבי אלימלך מבלאז'וב.

רבי אלימלך נפטר בכ"ג בכסלו ה'תש"ג (2 בדצמבר 1942) בבוקר, ונקבר בנירטאש סמוך לאוהל אביו. מאוחר יותר בנו אוהל מיוחד על קברו ועל קבר אשתו הרבנית.

## בניו
* רבי מרדכי, אביו של רבי משולם פייש לאווי (השני)
* רבי יצחק אייזיק אב"ד טאהש, נספה בשואה
* רבי חיים שלמה מחוסט
* רבי אליעזר צבי, נספה בשואה
* רבי אשר, נספה בשואה

## לקריאה נוספת
* **[https://www.hebrewbooks.org/66594 קונטרס שלשלת הלוים]** : תולדות וקורת ימי חייו, וחידושי תורה של רבינו אלימלך בן רבי משולפ פייש סג"ל, אב"ד ור"מ ק"ק טאהש והגלילות (**ביידיש**).

## הערות שוליים

קטגוריה:אבות בתי דין
קטגוריה:רבנים הונגרים
קטגוריה:אדמו"רי טאהש
קטגוריה:ילידי 1865
קטגוריה:נפטרים ב-1942
חצי בשבילי

**חצי בשבילי** הוא סינגל שהוקלט על ידי הזמר הישראלי איתי לוי. השיר יצא לאור ב-19 במאי 2020, כסינגל שלא מתוך אלבום, על ידי חברת התקליטים ליאם הפקות.

## רקע וכתיבה
השיר הוא שיר אהבה בסגנון הפופ המזרחי המאפיין את שאר שירי לוי, אשר כולל בתוכו גם מקצב של בום באפ, והוא נכתב על ידי אבי אוחיון, הולחן על ידי אוחיון ומתן דרור והופק על ידי מתן דרור.

## הצלחה
השיר זכה להצלחה בתחנות הרדיו, כשהגיע בשיאו למקום ה-14 במצעד ההשמעות ברדיו של חברת מדיה פורסט, ולמקום השישי במצעד הרשמי של גלגלצ. גם בסטרימינג זכה השיר להצלחה, ודורג במקום הרביעי במצעד שירי הקיץ שערכה חברת ספוטיפיי ישראל, לפי השירים המושמעים ביותר בקיץ 2020 בפלטפורמה. נכון לספטמבר 2020, הוא עומד שם על כמיליון השמעות.

## ביקורת
דודי פטימר ממעריב אונליין העניק לשיר ביקורת שלילית: "האמת? די התאכזבתי. במקום לדאוג ללהיט קליט שיצנן את הלהט בחוץ (ולוי ידוע כמכונת להיטים משומנת), לוי מסתפק בשיר רומנטי שגרתי שהלחן שלו לא הכי מסקרן אותי, כמאזין, להמשיך ולשמוע עד סופו וגם בציפייה לפזמון שאולי יהיה קליט, נכונה אכזבה שכן הוא גובל בנוסחתיות משוועת שמלבד הקליפ המושקע אין בו ולו כלום. לא 'חצי בשבילי' אלא חצי קלאץ'. פספוס".

## וידאו קליפ
הווידאו קליפ המלא שיצא עבור השיר בוים על ידי דורון סרי והועלה לערוץ היוטיוב של לוי ב-19 במאי 2020. בקליפ ניתן לראות את לוי במקומות שונים בווילה בקיסריה, תוך שהוא שר את מילות השיר. לצד לוי, מככבת בקליפ הדוגמנית אלה איילון בתפקידים שונים.

נכון לינואר 2021, עומד הקליפ על כ-11 מיליון צפיות.

## מיקומי שיא

## הערות שוליים

קטגוריה:שירי איתי לוי
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מתן דרור
קטגוריה:שירים שהופקו על ידי מתן דרור
רוי הינסון

**רוי מנוס הינסון הבן** (באנגלית: **.Roy Manus Hinson Jr**; נולד ב-2 במאי 1961) הוא כדורסלן עבר אמריקאי, אשר שיחק בליגת ה-NBA בין השנים 1983–1991. ממוצעיו הכוללים לאורך 8 עונותיו בליגה הם 14.2 נקודות, 6.8 ריבאונדים ו-1.7 חסימות למשחק.

## קריירת מכללות
הינסון נולד בעיר טרנטון שבניו ג'רזי, ובין השנים 1979–1983 למד באוניברסיטת ראטגרס. בעונתו האחרונה בקבוצת הכדורסל של האוניברסיטה, 1982/1983, הוביל אותה להעפלתה הרביעית אי פעם לטורניר אליפות המכללות, עם ממוצעים של 16.6 נקודות ו-8.6 ריבאונדים למשחק. בסיבוב השני של הטורניר הפסידה הקבוצה מול אוניברסיטת סנט ג'ון, בה שיחקו כריס מאלין וביל ונינגטון, בתוצאה 55–66. בסיום אותה עונה זכה הינסון בפרס השחקן המצטיין של מחוז A-10.

## קריירת משחק מקצועית
בדראפט ה-NBA 1983 נבחר הינסון בבחירה ה-20, על ידי קליבלנד קאבלירס. בעונתו השנייה בקליבלנד סייע לקאבלירס להעפיל לפלייאוף ה-NBA לראשונה מזה 7 שנים, עם ממוצעים של 15.8 נקודות, 7.8 ריבאונדים ו-2.3 חסימות למשחק, אולם בסיבוב הפלייאוף הראשון הודחה הקבוצה על ידי בוסטון סלטיקס. בעונת  קלע הינסון שיא קריירה של 19.6 נקודות בממוצע למשחק, אך קבוצתו סיימה במקום התשיעי בלבד באזור המזרחי, עם מאזן שלילי 29–53.

ביוני 1986, לאחר 3 עונות בקליבלנד, הועבר בטרייד לפילדלפיה 76' בתמורה לבחירה הראשונה בדראפט 1986, אותה ניצלו הקאבלירס כדי לבחור בבראד דוהרטי. לאורך תקופתו בפילדלפיה שיתף פעולה עם חברי היכל התהילה של הכדורסל לעתיד ג'וליוס ארווינג, צ'ארלס בארקלי ומוריס צ'יקס, ותרם 13.3 נקודות, 6.3 ריבאונדים ו-2.2 חסימות למשחק.

במהלך עונת  הועבר עם טים מקורמיק בטרייד לניו ג'רזי נטס, בתמורה למייק ג'מינסקי ובן קולמן. בעונה הבאה הוליך את קלעי הנטס עם ממוצע של 16.0 נקודות למשחק, אך קבוצתו סיימה במקום ה-11 בלבד באזור המזרחי, בפעם השנייה ברציפות. בינואר 1990 סבל מפציעה קשה בברכו הימנית, אשר השביתה אותו ממשחק עד לסיום אותה עונה והגבילה אותו לתשעה משחקים בלבד בעונה העוקבת, בסיומה נאלץ לפרוש ממשחק, בגיל 29.

## קישורים חיצוניים

## הערות שוליים

קטגוריה:אמריקאים ילידי ניו ג'רזי
קטגוריה:טרנטון (ניו ג'רזי): אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ניו ג'רזי: כדורסלנים
קטגוריה:כדורסלני אוניברסיטת ראטגרס
קטגוריה:בחירות דראפט של קליבלנד קאבלירס
קטגוריה:כדורסלני קליבלנד קאבלירס
קטגוריה:כדורסלני פילדלפיה 76'
קטגוריה:כדורסלני ניו ג'רזי נטס
קטגוריה:אמריקאים שנולדו ב-1961
ג'ארכ קריבכ

**ג'ארכ קריבכ** (בערבית: **جارك قريبك**; תרגום מילולי: "שכנך הוא קרובך") הייתה סדרת טלוויזיה ללימוד ערבית, אשר שודרה בטלוויזיה החינוכית הישראלית והופקה בשנת 1979. הסדרה כללה 27 פרקים, כשרובם צולמו בשחור-לבן, וכל פרק ארך 20 דקות. הפרקים הוקרנו במסגרת הסדרה ללימוד ערבית, "סלם ותעלם".

## עלילה
אבו ג'מיל (אשר נהג לציין את שמו הפרטי: איברהים מוסא) התאלמן ועבר לבית חדש בכפר יאסיף, או עין יאסיף כפי שנקרא בפי הערבים, שם הוא פוגש את שכניו החדשים: אדיב, אדיבה, וליד ואת הוריהם אבו ואום נג'יב (שהיה בנם הגדול). בשלב מסוים נכנסת עז לביתו של אבו ג'מיל והוא מנסה לאתר את בעליה, לכשהתייאש הוא מתדפק על דלתות הבית ומבקש מים לשתות. בשלב זה האישה שבבית שומעת את העז שהיא בעליה. אבו ג'מיל מציע לה נישואים ובנישואיהם מסתיימת הסדרה.

## הדמויות
* אבו ג'מיל (מכרם ח'ורי)
* אדיב (ח'ליל ח'אלדי)
* אבו נג'יב (יוסף באשי)
* אום נג'יב (מרלן בג'אלי)
* עות'מאן (מוחמד בכרי)
* נג'יב (יוסף אבו ורדה)
* אדיבה (איוה ח'ורי)
* וליד (מאהר שחאדה)
* סלמא (ג'מילה ח'ורי)
* אבו אחמד (אדיב ג'השאן)

## קישורים חיצוניים

* ג'ארכ קריבכ, באתר אישים
* פרקי הסדרה, סרטונים בערוץ יוטיוב

## הערות שוליים

קטגוריה:תוכניות טלוויזיה ישראליות לילדים
קטגוריה:הטלוויזיה החינוכית הישראלית: תוכניות וסדרות
קטגוריה:הטלוויזיה החינוכית הישראלית - תוכניות לימודיות-חינוכיות
קטגוריה:סדרות טלוויזיה ישראליות שעלו לשידור בשנת 1979
קטגוריה:טלוויזיה בערבית בישראל
A Million Voices

**A Million Voices** (בעברית: **מיליון קולות**) הוא סינגל שהוקלט על ידי הזמרת הרוסית פולינה גאגארינה. השיר יצא לאור ב-15 במרץ 2015, וייצג את רוסיה באירוויזיון 2015, שם ניצח במקום הראשון בחצי גמר, וסיים במקום השני בגמר.

## קישורים חיצוניים

קטגוריה:שירי אירוויזיון 2015
קטגוריה:שירי רוסיה באירוויזיון
קטגוריה:סינגלים בהוצאת יוניברסל מיוזיק גרופ
דה סוטו פיירפליט

**דה סוטו פיירפליט** (באנגלית : **DeSoto Fireflite**) היא מכונית סלון שיוצרה על ידי חטיבת "דה סוטו"  בבעלות יצרנית הרכב האמריקאית קרייזלר אשר יוצרה בין השנים 1960–1955 בארצות הברית

## חטיבת דה סוטו
חטיבת דה סוטו של חברת קרייזלר עסקה בייצור ובשיווק רכב אמריקאי משנת 1928–1968. חטיבת דה סוטו בנתה יותר מ-2 מיליון כלי רכב מאז שנת 1928.

חטיבת המכוניות דה סוטו קרויה על שם ארננדו דה סוטו - החוקר הספרדי שהוביל את המסע האירופי הראשון לשטח עליו משתרעת כיום ארצות הברית, היה האירופי הראשון שגילה את נהר המיסיסיפי.

## תצורות "דה סוטו פיירפליט"
* 4 דלתות - סדאן (דור ראשון, דור שני, דור שלישי)
* 4 דלתות - הרדטופ (דור ראשון, דור שני, דור שלישי) 
* 2 דלתות - הרדטופ קופה (דור ראשון, דור שני, דור שלישי)
* 2 דלתות - קבריולה (דור ראשון, דור שני)
* 4 דלתות - סטיישן 6-9 מושבים (דור שני, מדצמבר 1956 - 1959)

## "דה סוטו פיירפליט"

* יוצרו 114,765 יחידות
* מספר נוסעים : 6
* מנוע קדמי
* סוג הנעה : הנעה אחורית
* מנוע בנזין
* קיבולת מכל דלק - 75 ליטר (דור ראשון), 87 ליטר (דור שני, דור שלישי)

### דורות "דה סוטו פיירפליט"
* דור ראשון - יוצר בין השנים 1956-1955
* דור שני - יוצר מדצמבר 1956 - 1959
* דור שלישי - יוצר מדצמבר 1959 - 1960

## תמונות

קובץ:55 DeSoto Firflite Coronado (27550959270).jpg | "דה סוטו פיירפליט", שנת 1955
קובץ:DeSoto Sportsman (10121528245).jpg | "דה סוטו פיירפליט", שנת 1955 
קובץ:De Soto Fireflite S 21 l.jpg | "דה סוטו פיירפליט" דגם "S 21" - קבריולה
קובץ:1956 DeSoto Fireflite Sportsman photo-1 crop.jpg | "דה סוטו פיירפליט", שנת 1956
קובץ:1956 DeSoto Fireflite Sportsman (29148748454).jpg | "דה סוטו פיירפליט", שנת 1956
קובץ:59 DeSoto FireFlite (5833305650).jpg | "דה סוטו פיירפליט", שנת 1959 - מבט לתא הנהג ולוח מחוונים
קובץ:1959 DeSoto Fireflite with Adventurer Power (7458290484).jpg | "דה סוטו פיירפליט", שנת 1959
קובץ:60 DeSoto Fireflite (5976613226).jpg | "דה סוטו פיירפליט", שנת 1960
קובץ:60 DeSoto Fireflite (9129568479).jpg | "דה סוטו פיירפליט", שנת 1960


## ראו גם
* קרייזלר
* דה סוטו איירסטרים
* דה סוטו פאוורמסטר
* דה סוטו דיפלומט
* דה סוטו איירפלו
* דה סוטו סוב-אורבן

## קישורים חיצוניים

* 
* 

## הערות שוליים

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
קטגוריה:דגמי מכוניות שהושקו ב-1955
קטגוריה:מכוניות אמריקאיות
פיירפליט
לצוף (סרט)

**לצוף** (באנגלית: **Float**) הוא סרט הנפשה ממוחשבת אמריקאי קצר, שנכתב ובוים בידי בובי רוביו, בהפקת פיקסאר ובהפצת אולפני דיסני. זהו הסרט הרביעי בסדרת הסרטים "ספארקשורטס" של פיקסאר, והוא מתמקד ביכולתו של הבן לעוף ובבחירה שאביו צריך לעשות. הסרט הופץ בדיסני+ ב-12 בנובמבר 2019. הסרט נמשך כשבע דקות.

## עלילה
אבא (בובי רוביו) משחק עם בנו הקטן אלכס (אלי פוקיל) בחצר הקדמית של ביתו. בעודו מראה לו את שן האריה, אלכס ממשיך לצוף ואביו נעשה מופתע. עיניים פקוחות מתחילות להדאיג אותו כשהוא תופס את אלכס ומחזיר אותו לבית. כעת, אלכס (לונה ווטסון) ילד בן 4, והוא ממשיך לצוף בכל רחבי הבית בעוד אביו הפך להיות נזיר פרוע. הוא שומר על בנו ברצועה וממלא את תרמילו בסלעים כדי להשאירו על הקרקע אך כל אותם אמצעי זהירות לא מנעו מבנו מלהמשיך לצוף. אבא מחליט לעזוב את הבית תוך ניסיון שלא להיתקל בשכנים.

אבא נח מול גן שעשועים ומתבונן בילדים האחרים שמשחקים, אך כאשר הוא מסתובב אל אלכס הוא מגלה שאלכס נמלט ושהוא משחק עם הילדים האחרים. אבא תופס בחופזה את בנו, שמתחיל בהתקפי זעם. אבא שואל את אלכס מדוע הוא לא יכול להיות נורמלי. אלכס מסתכל על הילדים בפארק, ואביו מנדנד אותו על הנדנדה עד שלבסוף הוא משגר אותו לאוויר. אלכס ממשיך לטוס כשאביו מתרוצץ מתחתיו בשמחה.

## מדבבים
* בובי רוביו בתפקיד אבא
* אלי פוקיל בתור אלכס התינוק
* לונה ווטסון בתפקיד אלכס בן 4
* מיקה קובו כקולות נוספים

## פיתוח
הסרט בוים ונכתב על ידי בובי רוביו, הופק על ידי קריסי קבבה ואולפני פיקסר והופץ בידי אולפני וולט דיסני. זהו הסרט הרביעי בסדרת הסרטים הקצרים "SparkShorts" של פיקסאר, והוא נמשך כשבע דקות. בינואר 2019 תיאר רוביו את התוכנית כ"סרטים שונים מסוגי הסרטים שפותחו בפיקסאר", ואילו מנהל ההפקה לינדסי קולינס אמר כי סדרת הסרטים מכונה *SparkShorts (בתרגום ישיר: קצרים ניצוץ)* מכיוון *שפיקסאר* רוצה לראות את הניצוץ היצירתי של העובדים שלה. לטענתו של רוביו, הסרט הוא "הזדמנות נפלאה לספר את סיפורו". הוא הצהיר כי *Float* הוא בהשראת בנו, הנמצא על הספקטרום האוטיסטי, וכי הוא הזדהה עם האב בסרט. רוביו אמר כי הילד "שונה מילדים אחרים" מכיוון שהוא יכול "לצוף".

התכנון הראשוני של רוביו היה שהסרט יכיל דמויות קווקזיות, אך אחד מעובדיו של רוביו הציע לו להשתמש בדמויות פיליפיניות-אמריקאיות במקום. רוביו החליט להקשיב לעצת העובד ולבצע שינוי זה על מנת "להעצים את הדמויות בסרט". רוביו אמר כי לראות את הצופים מגיבים לסצנות מסוימות בסרט באופן שהוא ציפה מהם להגיב היה "מדהים". לדברי רוביו, הצופים נתנו מספר פרשנויות לסרט.

## פסקול
ברני ג'ונס, שהיה אחראי על הלחנת הפסקול של הסרט סמאש וגראב, סרט קצר אחר בסדרת ספארקשורטס, הלחין גם את הפסקול של הסרט לצוף. 

### רשימת רצועות

## קישורים חיצוניים
* 

## הערות שוליים

קטגוריה:סרטי 2019
קטגוריה:סרטים באנגלית
קטגוריה:סרטים קצרים של פיקסאר
האישה לבית פורסייט

**האישה לבית פורסייט** (באנגלית: **That Forsyte Woman**) הוא סרט קולנוע אמריקאי משנת 1949 בצבעי טכניקולור עם גריר גרסון, וולטר פידג'ן, ארול פלין, רוברט יאנג וג'נט לי בתפקידים הראשיים.

התסריט מבוסס על הספר הראשון, "בעל הנכסים" ("The Man of Property") של סדרת הרומנים ההגדה לבית פורסייט מאת ג'ון גולסוורתי.

הסרט היה מועמד לפרס אוסקר לעיצוב התלבושות הטוב ביותר.

## תקציר העלילה
משפחת פורסייט היא משפחה עשירה של כמה דורות בשנות ה-80 של המאה ה-19 בלונדון. כל חדש המצטרף למשפחה צריך לעבור אישור על ידי הדודות והדודים הקשישים. סומס פורסייט (ארול פלין) מחזר אחרי איירין (גריר גרסון), מורה לפסנתר שמצבה הכלכלית והחברתי נחות ממנו. סומס הוא אדם נוקשה וחסר רגשות. הוא מחזר בעקשנות אחרי איירין והיא דוחה אותו.

בן דודו, ג'וליאן פורסייט הצעיר (וולטר פידג'ן) הוא "הכבשה השחורה" של המשפחה לאחר שהתגרש מאשתו, זנח את בתו ג'ון וברח עם משרתת לפריז. ג'ון פורסייט (ג'נט לי) היא חברתה הקרובה ואשת סודה של איירין. ג'וליאן הוא צייר ומגיע ללונדון לתערוכה שם נפגשת איתו איירין. הוא מעניק לסומס ציור דיוקנה של איירין אך סומס קורע אותו ומשליך אותו לפח.

לבסוף נענית איירין לסומס. הוא מזמין אותה לחגיגת יום הולדת השמונים של הדוד ג'וליאן הזקן (הארי דבנפורט) שם בוחנות אותה הדודות הזקנות ומרכלות ביניהן. ג'וליאן הזקן מאשר אותה. הנישואים לא עולים יפה, סומס מתייחס לאיירין כרכושו. הוא קר ולא מביע לעברה כל רגשות וגם היא מתייחסת אליו באדישות וסובלת בשקט.

ג'ון מאורסת לאדריכל צעיר בשם פיליפ בסיני (רוברט יאנג). כדי לרצות את איירין מציע סומס לבנות להם בית קיט ומטיל את המלאכה על בסיני.

במשך הזמן מתאהב בסיני באיירין למרות שהיא נשואה ובעלת מעמד גבוה משלו. זה רומן אסור שסופו להתנפץ. כאשר מגלה סומס את הרומן הוא סוטר לאיירין (בספר הוא אונס אותה). היא בורחת לסטודיו של בסיני ומחכה לו שם.
בינתיים מזמן סומס את בוסיני, מאיים עליו ומפטר אותו. בסיני הנסער רץ אל הסטודיו שלו בתוך הערפל ועגלת סוסים מוחצת אותו למוות.

לבסוף איירין מתגרשת מסומס ונישאת לג'וליאן. הם עוברים לפריז ושם הופך ג'וליאן לצייר מפורסם. בסצנה האחרונה מגיע סומס לתערוכה של ג'וליאן בפריז, היא מתפייסת איתו ונותנת לו את תמונת דיוקנה כמתנה.

## צוות השחקנים

## קישורים חיצוניים

* קדימון לאישה לבית פורסייט, באתר יוטיוב
* האישה לבית פורסייט, באתר TCM

קטגוריה:סרטי 1949
קטגוריה:סרטים אמריקאיים
קטגוריה:סרטי דרמה אמריקאיים
קטגוריה:סרטים מבוססי ספרים
קטגוריה:סרטי דרמה רומנטית
קטגוריה:סרטי מטרו גולדווין מאייר
קטגוריה:סרטי דרמה רומנטית אמריקאיים
ג'יימס קלייפול

**ג'יימס קלייפול** (באנגלית: **James Claypoole**; 22 בינואר 1720 - 21 בספטמבר 1784) היה צייר פורטרטים אמריקאי.

## הכשרה אומנותית
הוא נולד בפילדלפיה, פנסילבניה, בנו של ג'וזף קלייפול (1677-1740) ואשתו השנייה אדית וורד קלייפול. הוא נפטר בפילדלפיה.

בשנת 1741 הוא עדיין היה חניך אצל הצייר גוסטבוס הססיוס [7] (1682–1755), צייר יליד שוודיה שהתגורר בפילדלפיה. סביר להניח שהוא צייר את דיוקנאותיהם של אחיו, ג'ורג' קלייפול האב (1706–1770) ואת גיסתו, חנה קלייפול (בערך 1708–1745). הדיוקנאות האלה היו בביתו של ג'ורג' קלייפול, האב. הדיוקנאות עברו בירושה לבנם הבכור של ג'ורג' וחנה קלייפול, ג'ורג' קלייפול ג'וניור, (1733–1793), שהיה אומן בפילדלפיה. הציורים האלה עברו בירושה, ומאז 1984 ברשות הציבור בוילמינגטון, צפון קרוליינה.

היו לו שני סטודנטים שהפכו לאמנים ידועים: בנו ג'יימס קלייפול, ג'וניור (בערך 1743–1822), ומתיו פראט (1734–1805).

## נישואין וילדים
הוא התחתן עם רבקה ווייט (1721–1749) ב־24 במאי 1742 בכנסיית כריסטוס, פילדלפיה. היו לו שלושה ילדים מנישואים אלה:
* ג'יימס קלייפול ג'וניור (1743–1822);
* ג'וזף קלייפול (1745-?);
* מרי קלייפול (1746–1746).

לאחר מותה של רבקה ב־19 ביולי 1749 התחתן ב 1750 עם מרי צ'יימברס (שנפטרה 1796) ונולדו איתה תשעה ילדים:
* אליזבת קלייפול קופר מטלאק, (1751 לערך 1820); היא התחתנה לראשונה עם נוריס קופר וטימותי מטלאק בפעם השנייה.
* מרי קלייפול פיל (1753–1829) נישאה ג'יימס פיל אחיו הצעיר של צ'ארלס וילסון פיל
* אברהם ג'ורג 'קלייפול (1754–1827)
* דייוויד צ'יימברס קלייפול, (1757–1849)
* טמפרנס קלייפול, (1759-1815)
* הלן קלייפול (? -?)
* רבקה קלייפול, (? -?)
* הסטר קלייפול אלן, (1763-?) שהתחתנה עם ג'וזף אלן
* ספטימוס קלייפול ( (1764–1798)

ג'יימס קלייפול היה חותנו של צייר הפורטרטים המיניאטורים ג'יימס פיל וגם של טימותי מטלאק (1736-1829), קוואקר סוחר, מודד, אדריכל, מדינאי ופטריוט במהפכה האמריקאית.

## מוות
ג'יימס קלייפול נפטר ב-21 בספטמבר 1784 בפילדלפיה, פנסילבניה, ונקבר בבית הקברות של הכנסייה האפיסקופלית הקדושה של סיינט פאולוס, בפילדלפיה, פנסילבניה.

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:ציירים אמריקאים
קטגוריה:אמריקאים שנולדו במאה ה-18
קטגוריה:ילידי 1720
קטגוריה:אמריקאים שנפטרו ב-1784
חלום בתכלת שחור

**חלום בתכלת־שחור** הוא ספר פרוזה מאת יפתח ספקטור, תת-אלוף בדימוס בצה"ל, ששירת כטייס קרב והיה אלוף הפלות שלזכותו הפלת 12 מטוסי אויב ונחשב על ידי רבים לאחד מטייסי הקרב הטובים ששירתו אי פעם בחיל האוויר הישראלי. הרומן מבוסס על חוויותיו כמפקד טייסת מטוסי "פנטום", טייסת אבירי הזנב הכתום במלחמת יום הכיפורים, ובכלל זה במהלך מבצע תגר, מבצע דוגמן 5, והפצצת המטכ"ל הסורי בדמשק.

## עלילת הספר
גיבור הספר, בן דמותו של ספקטור, הוא שאול טולדאנו, מפקד טייסת מטוסי פנטום, הנדרש לפקד עליה במהלך מלחמת יום הכיפורים.

טולדאנו נדרש להתמודד, לפקד ולהוביל את הטייסת בתוך המפולת הקשה שאליה נקלעה. ההלם שחוו טולדאנו ואנשיו בפרוץ המלחמה, כמו גם הבלבול העמוק שבו היה שרוי הפיקוד הבכיר של חיל האוויר. בשנים שקדמו למלחמה, על בסיס ההצלחה הגדולה במלחמת ששת הימים, תכנן החיל תוכנית מורכבת, הפעם כדי להתמודד עם אתגר מערך ההגנה האווירית היעיל שרכשו סוריה ומצרים. הטייסות אומנו כדי שיוכלו לפעול בתיאום מושלם בין מאות מטוסים וגובשה תפיסה מבצעית מקיפה. במלחמה התברר שהתפיסה המבצעית אינה מתאימה, וטולדאנו, כמו מפקדי טייסות נוספים, נדרש לאלתר.

אחד האירועים המרכזיים בספר הוא משימה שמוטלת על הטייסת של טולדאנו ועל הטייסת שבפיקוד אפי בן־דוד, לתקוף את בניין המפקדה הסורית, בלב העיר דמשק. הטייסת של טולדאנו לא ביצעה את המשימה, משום שהם לא הצליחו לאתר נתיב בינות העננים לעבר דמשק. בעודם טסים חזרה שמע טולדאנו בקשר כי הטייסת של בן־דוד הצליחה ותקפה את היעד.

בשנת 1992 זכה הספר בפרס יצחק שדה לספרות צבאית.

## קישורים חיצוניים
* 
* הפרק הראשון בספר, באתר עברית.

## הערות שוליים

קטגוריה:ספרי 1991
קטגוריה:רומנים בעברית
קטגוריה:זוכי פרס יצחק שדה
קטגוריה:צה"ל בתרבות ובאמנות
קטגוריה:מלחמת יום הכיפורים: ספרים
קטגוריה:מלחמת יום הכיפורים בתרבות הישראלית
פקיד היערות

250px|ממוזער|שמאל|ארז ברקאי פקיד היערות, ביום עיון חידושים ועדכונים בעבודה מול פקיד היערות, ספטמבר 2024
**פקיד היערות** הוא מנהל אגף יער ואילנות במשרד החקלאות וביטחון המזון, הפועל תחת החטיבה למשאבי סביבה והוא המאסדר המפקח מטעם המדינה הממונה על טיפול וניהול היערות, אישור תוכניות העבודה ומפקח על ביצוען, כמו כן מפקח, מנחה ומנהל את נושא הגנת האילנות בכל מדינת ישראל ביער ומחוץ ליער.

התפקיד כולל מתן רישיונות לכריתה והעתקת עצים בוגרים, הן במרחב ציבורי והן במרחב פרטי, בהתאם לחוקי המדינה. התפקיד נוצר בשנת 1926 במסגרת פקודת היערות בתקופת המנדט הבריטי וכיום מתנהל תחת משרד החקלאות וביטחון המזון.

## היסטוריה
תפקיד פקיד היערות הוגדר לראשונה בתקופת המנדט הבריטי, כחלק מפקודת היערות. בתקופה זו היה הפקיד ממונה על ידי הנציב העליון, ומטרתו הייתה לפקח על שמירת העצים והשטחים המיוערים בארץ. לאחר קום המדינה, עבר התפקיד שינויים והתאמות. כיום, פקיד היערות הארצי ממונה על ידי שר החקלאות ופיתוח הכפר, לצד פקידי יערות מקומיים ואזוריים האחראים על אזורים ורשויות ספציפיים.

## תחומי אחריות
פקיד היערות אחראי לפקח על כריתת עצים בוגרים במרחבים ציבוריים ופרטיים. עץ נחשב בוגר אם:

*קוטרו 20 ס"מ לפחות בגובה 1.3 מטרים מהקרקע, בשטחי מגורים.
*קוטרו 10 ס"מ לפחות, בשטחים שאינם מיועדים למגורים.
*הוא עץ מוגן, ללא קשר לקוטרו.
כריתת עץ בוגר, העתקתו או פגיעה בו דורשת רישיון שמונפק על ידי פקיד היערות הרלוונטי. הרישיונות מתפרסמים באתרי משרד החקלאות או הרשויות המקומיות, וניתן להגיש עליהם עררים תוך 14 ימים ממועד פרסומם.

בעת הגשת ערר, פקיד היערות בוחן את הבקשה ויכול לשלוח אגרונום לבדוק את מצב העצים בשטח. במהלך הבדיקה מוקפא רישיון הכריתה עד להחלטה סופית. החלטת פקיד היערות בנושא רישיון הכריתה נשלחת למגיש הערר ולגוף שהגיש את בקשת רישיון הכריתה

## מערכת יעלה
בשנת 2024 הושקה מערכת דיגיטלית בשם "יעלה", המאפשרת הגשת בקשות מקוונות לכריתת עצים ולמעקב אחריהן. המערכת שיפרה את השקיפות ומאפשרת לציבור לעקוב אחר הבקשות, כולל אלו שאושרו ונדחו. עם זאת, נכון להשקה, המערכת אינה תומכת בהגשת עררים באופן מקוון.

## ביקורת על פקיד היערות
בכתבה שפורסמה בשקוף - גוף התקשורת של הציבור המספרת על ראיון באפריל 2021 עם ארז ברקאי פקיד היערות, הוא נשאל לגבי שקיפות המערכת של פקיד היערות לציבור. הצפי של פקיד היערות להשקת מערכת נגישה היה בתחילת שנת 2022. המערכת תוקצבה בסך של 8 מיליון ש"ח. באפריל 2021 סיפר ברקאי על המערכת ואמר: המערכת הושקה בסופו של דבר בשנת 2024.
ביקורת נוספת היא על בעיית אכיפה של פקיד היערות במקרה של כריתת עצים ללא רישיון. הטיפול לוקח זמן רב מאד.

## ראו גם
* איסור כריתת עצים בישראל
* משרד החקלאות ופיתוח הכפר

## קישורים חיצוניים

* אתר יעלה (yeela) במשרד החקלאות
* פרסום רישיונות כריתה והעתקה, קובצי אקסל להורדה באתר משרד החקלאות
* מערכת ״מעירים״, לבדיקה ומעקב אחר רישיונות כריתה
* 
* 
* בשם 'חופש העיסוק'-השחתת עצים וגיזום לא מיקצועי, צבא הגנה לעצים, אוסי בנימין, 29 במאי 2024
* יפעת הולצמן-גזית, ארץ, עיר, צומח: הסדרי המשפט בתחום ההגנה על עצים במרחב העירוני, **[[המשפט (כתב עת)|המשפט]]** כא, 2015
* ד"ר יהודה טרואן, רגולציה של כריתת עצים במרחב הבנוי, מרכז המחקר והמידע של הכנסת, 2019.
* הסברה והנגשת ממשק מערכת יעלה לציבור, עמותת רחובות של עצים באתר יו טיוב

## הערות שוליים

קטגוריה:משרד החקלאות
קטגוריה:ישראל: יערנות
קטגוריה:יערנות
יושבים בבית קפה (אלבום)

**יושבים בבית קפה** הוא אלבומה השביעי של להקת טיפקס, שיצא ביולי 2001, הגיע למעמד של אלבום זהב ומכר כ-33 אלף עותקים.

באלבום זה היה שינוי בהרכב הלהקה: כאשר המתופף תמיר ימיני עזב אותה, אך הספיק לנגן בהקלטות ב-2 שירים בלבד. האלבום הזכיר בסגנונו את אלבומיה הראשונים של הלהקה יותר מאשר את האלבום הקודם "דיסקו מנאייק" שיצא שנתיים לפני כן. שיר הנושא היה ללהיט גדול, בנוסף ל"כמו לפני עשרים שנה" ו"תזרח". הלהקה זכתה בפעם השנייה ברציפות בתואר "להקת השנה", ו"יושבים בבית קפה" נבחר כ"שיר השנה" במצעד הפזמונים השנתי של גלי צה"ל. לאחר הוצאת האלבום הצטרפו ללהקה דני אברג'ל בגיטרה ומוטי יוסף בתופים.

## רשימת רצועות

## משתתפים באלבום
* ניהול אומנותי: יהודה עדר, הד ארצי מוזיקה
* הפקת מוזיקלית: Big M
* עיבודים: טיפקס, מלבד: "עדיף ללכת עכשיו" ו"תזרח" - שעובדו בשיתוף עם אבי אלבוחר
* עוזרי טכנאי: אנדריי סדיך, שמעון טל
* הפקה: גל פרמן
* עיצוב: אינה קפצ'יץ
* צילום: רלי אברהמי
* איפור: סימון דוידובסקי
* כלי נגינה: באדיבות "מרום"
* הוקלט, מוקסס ונערך דיגיטלית באולפני עננה "מתנ"ס הקסמים" - מרץ 2001

##### נגנים
**להקת טיפקס:**
* קובי אוז: שירה, קולות, לופים, תכנותים.
* רמי יוסיפוב: גיטרות (חשמלית, אקוסטית, קלאסית), סיטרן.
* גל פרמן: גיטרה בס, טמבורין.
* Big M: הפקת סאונד ולופים.

נגנים נוספים:
* תמיר ימיני: "עדיף ללכת עכשיו" - תופים, "ואת ואת ואת" - מלחיה
* רמי לוינסון: גיטרה חשמלית בשיר "אילו היית" בין 1:57 ל-2:04
* אבי אלבוחר: קלידים ב"עדיף ללכת עכשיו" ו"תזרח"
* נוריאל עמר: ניגון בעוד בשירים: "עדיף ללכת עכשיו" ו"תזרח"
* סער בדישי: קולות בשיר "עדיף ללכת עכשיו"

## קישורים חיצוניים
* קובי אוז וטיפקס יושבים בבית קפה כבר 20 שנה - הסיפור מאחורי השיר והאלבום, הספרנים - בלוג הספרייה הלאומית

## הערות שוליים

קטגוריה:אלבומי חברת הד ארצי
קטגוריה:אלבומי זהב בישראל
קטגוריה:אלבומים בעברית
רדיו/מוסיקה/עברית

**רדיו/מוסיקה/עברית** הוא אלבומה השמיני של להקת טיפקס, שיצא במרץ 2006.

באלבום זה הרכב החברים כלל גם את מוטי יוסף ודני אברג'ל (שהצטרפו ללהקה אחרי צאת הבאלבום הקודם), ובנוסף אליהם הצטרף גם נועם ינקלביץ' כקלידן. 

באלבום נכללו מספר דואטים, בהם "פרח השכונות" עם השחקנית עלמה זק (שהפך לשיר המצליח ביותר מתוך האלבום), "כלוב של זהב" עם מירי מסיקה ו"אהבה ראשונה" עם שחר סוויסה.

לחן השיר "תן לי חתימה" לקוח מהשיר המרוקאי "ללה פטימה".

## רשימת רצועות

## משתתפים באלבום
* עיבודים: להקת טיפקס, למעט:
**"הורה נדלנים", "שיר הסטודנט", "עוכר שמחה": קובי אוז, גל פרמן, רמי יוסיפוב, Big M, דני אברג'יל, מוטי יוסף ואבי אלבוחר
**"אהבה ראשונה": בנו וטיפקס
**"תן לי חתימה": קובי אוז, גל פרמן, רמי יוסיפוב, Big M, דני אברג'יל, מוטי יוסף
**"ואלס הזמר": קובי אוז ונועם ינקלביץ'
* הפקה מוזיקלית, מיקס: Big M
* טכנאי הקלטה: משה אשרי
* הוקלט באולפני עננה בע"מ - מתנ"ס הקסמים - באוגוסט 2005
* איורים: מישל קישקה
* עיצוב עטיפה: סטודיו דורון עדות
* הדפסה: בועז מזרחי, דפוס מאי
* עיצוב אתר אינטרנט: סטודיו מירב שביט וליטל קולמר

### נגנים
#### להקת טיפקס
* קובי אוז: שירה סינטים ותכנותים
* רמי יוסיפוב: גיטרות (חשמלית, אקוסטית, קלאסית), סיטרן, קולות.
* גל פרמן: גיטרה בס, קולות והקשות.
* Big M: פרוטלוס, קולות ולופים.
* דני אברג'יל: קולות וגיטרה חשמלית
* מוטי יוסף: תופים, פדים, קולות וכלי הקשה.
* נעם ינקלביץ': קולות וקלידים.

#### שאר הנגנים
* נוריאל עמר: כינור ועוד
* אבי אלבוחר: קלידים, קולות ואקורדיון.

## קישורים חיצוניים

קטגוריה:אלבומי חברת הד ארצי
קטגוריה:אלבומים בעברית
פרימן ויליאמס

**פרימן ויליאמס הבן** (באנגלית: **.Freeman Williams Jr**; 15 במאי 1956 – 19 באפריל 2022) היה כדורסלן אמריקאי, אשר שיחק באופן פעיל בין השנים 1978–1986. ניצב במקום השני ברשימת הקלעים המובילים בתולדות ליגת המכללות הבכירה, אחרי פיט מרוויץ'. ממוצעיו הכוללים לאורך 6 עונותיו בליגת ה-NBA היו 14.7 נקודות, 1.6 ריבאונדים ו-1.6 אסיסטים למשחק.

## קריירת מכללות
ויליאמס נולד וגדל בלוס אנג'לס שבקליפורניה, ובין השנים 1974–1978 למד באוניברסיטת המדינה של פורטלנד ("פורטלנד סטייט"). לאחר שקלע 16.8 נקודות למשחק בעונתו הראשונה בקבוצת האוניברסיטה, פרץ בשלוש העונות הבאות עם ממוצעים של 30.9, 38.8 ו-35.9 נקודות למשחק, בהתאמה. במהלך עונתו השלישית קלע 71 נקודות במשחק מול אוניברסיטת דרום אורגון, ובעונה העוקבת קלע 81 נקודות במשחק מול מכללת רוקי מאונטן. בסיום עונתו האחרונה בפורטלנד סטייט נבחר לחמישייה השנייה של העונה בליגת המכללות (Second-team All-American). לאורך קריירת המכללות קלע 3,249 נקודות בסך הכול, אשר הציבו אותו במקום השני בתולדות ליגת המכללות הבכירה, אחרי פיט מרוויץ'.

## קריירת משחק מקצועית
בדראפט ה-NBA 1978 נבחר ויליאמס בבחירה השמינית על ידי בוסטון סלטיקס, ומיד הועבר לסן דייגו קליפרס, לצד קרמיט וושינגטון, סידני ויקס וקווין קונרט, בתמורה לנייט ארצ'יבלד, בילי נייט, מרווין בארנס ושתי בחירות דראפט עתידיות. בעונתו השנייה עם הקליפרס קלע 18.6 נקודות בממוצע למשחק, ובעונה העוקבת הוביל את קלעי הקבוצה עם 19.3 נקודות למשחק. ב-19 בינואר 1980 קלע שיא קריירה ב-NBA של 51 נקודות בהפסד קבוצתו מול פיניקס סאנס.

בינואר 1982, לאחר כ-3 וחצי עונות בסן דייגו, הועבר בטרייד לאטלנטה הוקס תמורת אל ווד וצ'ארלי כריס. עד לסיום אותה עונה קלע 4.8 נקודות למשחק בלבד, כמחליפו מהספסל של דרל גריפית'.

לקראת עונת  הועבר עם ג'ון דרו בטרייד ליוטה ג'אז, בתמורה לרוקי דומיניק וילקינס. בשנים הבאות שיחק לתקופות קצרות גם ב"טמפה ביי ת'רילרס" מליגת ה-CBA ובוושינגטון בולטס, בטרם פרש ממשחק בשנת 1986.

נפטר ב-19 באפריל 2022.

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:לוס אנג'לס: כדורסלנים
קטגוריה:בוגרי אוניברסיטת המדינה של פורטלנד
קטגוריה:כדורסלני אוניברסיטאות ומכללות בארצות הברית
קטגוריה:בחירות דראפט של בוסטון סלטיקס
קטגוריה:כדורסלני סן דייגו קליפרס
קטגוריה:כדורסלני אטלנטה הוקס
קטגוריה:כדורסלני יוטה ג'אז
קטגוריה:כדורסלני וושינגטון בולטס
קטגוריה:אמריקאים שנולדו ב-1956
קטגוריה:אמריקאים שנפטרו ב-2022